Nyt huhutaan taas jo ensi vuoden iPhoneista: Applen väitetään muuttaneen suunnitelmiaan | Mobiili.fi
Nyt huhutaan taas jo ensi vuoden iPhoneista: Applen väitetään muuttaneen suunnitelmiaan
Markus Lehtiniitty | Julkaistu 25.9.2017, klo 13:58
Applen kaikki uudet hiljattain julkistetut iPhone-mallit eivät ole edes ehtineet markkinoille – iPhone X -huippumalli saapuu vasta 3. marraskuuta alkaen – mutta huhut kääntyvät nyt jo tulevaan.
Aiemmin jo toukokuussa kuultiin ensimmäiset huhut, joiden mukaan Apple olisi tilannut 5,28 ja 6,46 tuuman OLED-näyttöpaneeleja ensi vuoden iPhone-malleihinsa. Lisäksi iPhone X:ssä nähty 5,85 tuuman näyttökoko olisi voinut myös saada jatkoa.
Nyt näihin puheisiin on kuitenkin tullut jo muutos. Korealaismediat raportoivat Applen päättäneen hylätä 5,28 tuuman OLED-näytöllä varustetun iPhone-mallin. Sen sijaan mallistoon olisi luvassa mahdollisesti yli 6 tuuman LCD-näytöllä varustettu vaihtoehto kahden suuremman OLED-näytöllä varustetun mallin lisäksi.
Korealaisraporttien mukaan pienemmästä OLED-iPhonesta on luovuttu, koska sitä ei koettu tarpeeksi houkuttelevaksi, suuria myyntimääriä saavuttavaksi tuotteeksi.
Jos 5,28 tuuman OLED-näyttö olisi kattanut suunnitellussa tulevassa iPhonessa lähes koko etupuolen iPhone X:n tavoin, olisi kyseessä voinut olla seuraaja nykyisin 4 tuuman näytöllä varustetulle iPhone SE:lle. Uusien tietojen valossa näyttää siltä, että ainakaan pienikokoista seuraajaa iPhone SE ei välttämättä olisikaan saamassa.
Muuten kuin näyttöjen osalta tulevista iPhoneista ei ole vielä kuultu varsinaisia huhuja. Spekulaatioita toki ilmassa on paljon, ja aiempi artikkelimme valottaa tulevia mahdollisia uudistuksia iPhoneen.
Apple-tietäjä: ensi vuonna tulossa kolme uutta iPhonea – näyttöjen koot 5,8, 6,1 ja 6,5 tuumaa13.11.2017
Huhuja ensi vuoden iPhoneista: Apple laajentaa iPhone X:n teknologioita edullisempiin hintaluokkiin20.10.2017
25.9.2017, klo 14:13
iPhone SE on kuitenkin hyvin suosittu pieni puhelin, 🤔.
25.9.2017, klo 17:33
Kyllä, tilasin juuri itselleni pitkän pähkäilyn tuloksena.
25.9.2017, klo 15:13
Ehdotan nimeksi IPhone ViliX
Vuotaneissa esityskuvissa väitetään paljastuvan Huawein Mate 10 -huippupuhelin
Tiesitkö: Animojit eivät välttämättä vaadi iPhone X:n TrueDepth-kameraa | to 13:15
Apple julkaisi iOS 11.1.2:n – korjaa näytön kylmäongelman iPhone X:ssä posted on 16.11.2017
Arkisto Valitse kuukausi marraskuu 2017 (156) lokakuu 2017 (338) syyskuu 2017 (309) elokuu 2017 (273) heinäkuu 2017 (262) kesäkuu 2017 (271) toukokuu 2017 (288) huhtikuu 2017 (267) maaliskuu 2017 (333) helmikuu 2017 (357) tammikuu 2017 (396) joulukuu 2016 (393) marraskuu 2016 (424) lokakuu 2016 (446) syyskuu 2016 (423) elokuu 2016 (321) heinäkuu 2016 (271) kesäkuu 2016 (302) toukokuu 2016 (303) huhtikuu 2016 (286) maaliskuu 2016 (289) helmikuu 2016 (302) tammikuu 2016 (256) joulukuu 2015 (183) marraskuu 2015 (233) lokakuu 2015 (243) syyskuu 2015 (262) elokuu 2015 (227) heinäkuu 2015 (232) kesäkuu 2015 (241) toukokuu 2015 (235) huhtikuu 2015 (224) maaliskuu 2015 (284) helmikuu 2015 (237) tammikuu 2015 (255) joulukuu 2014 (214) marraskuu 2014 (276) lokakuu 2014 (216) syyskuu 2014 (260) elokuu 2014 (227) heinäkuu 2014 (239) kesäkuu 2014 (234) toukokuu 2014 (282) huhtikuu 2014 (263) maaliskuu 2014 (270) helmikuu 2014 (270) tammikuu 2014 (297) joulukuu 2013 (235) marraskuu 2013 (261) lokakuu 2013 (272) syyskuu 2013 (275) elokuu 2013 (243) heinäkuu 2013 (340) kesäkuu 2013 (249) toukokuu 2013 (265) huhtikuu 2013 (260) maaliskuu 2013 (268) helmikuu 2013 (256) tammikuu 2013 (295) joulukuu 2012 (196) marraskuu 2012 (223) lokakuu 2012 (190) syyskuu 2012 (44)
Lue seuraavaksi: Päivitetty: Nokia-puhelinten tili näytti vahvistaneen jo Nokia 2:n tulon – osoittautui todennäköiseksi huijaukseksi